Document ID: /roh_data/filtered/fineweb-2-filterrobots_roh.jsonl.gz/9257

er la Svizra da 27 onns èsi gia il 6avel titel a campiuns europeics, il quart en questa disciplina suenter il 2013, 2014 e 2016. Per ella saja quest titel in fitg spezial, ha ella ditg. Pervi dad ina blessura aveva Steingruber ier anc desistì dal final da la concurrenza multidisciplinara. Oz ha ella dentant ristgà tut e gudagnà en sia disciplina da parada.
Argient per Benjamin Gischard
Il Bernais da 25 onns ha persvas cun ina prestaziun quasi perfetga. Meglier ch'il Svizzer è be stà il Russ Nikita Nagorni. Per Gischard èsi l'emprima medaglia singula ad in campiunadi europeic. Il 2016 ha el gudagnà bronz cun la squadra svizra.